CELEX: 62014TA0703
Language: mt
Date: 2017-01-26 00:00:00
Title: Kawża T-703/14: Sentenza tal-Qorti Ġenerali tas-26 ta’ Jannar 2017 – Diktyo Amyntikon Viomichanion Net vs Il-Kummissjoni (“Klawżola ta’ arbitraġġ — Kuntratt Firerob konkluż fil-kuntest tas-Seba’ Programm Qafas għal azzjonijiet ta’ riċerka, ta’ żvilupp teknoloġiku u ta’ dimostrazzjoni (2007-2013) — Spejjeż eliġibbli — Talba għar-rimbors tal-ammonti mħallsa lir-rikorrenti — Delega ta’ poteri — Ammissibbiltà — Eżerċizzju abbużiv ta’ drittijiet kuntrattwali — Aspettattivi leġittimi — Proporzjonalità”)

13.3.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 78/20
            
         Sentenza tal-Qorti Ġenerali tas-26 ta’ Jannar 2017 – Diktyo Amyntikon Viomichanion Net vs Il-Kummissjoni
   (Kawża T-703/14) (1)
   
   ((“Klawżola ta’ arbitraġġ - Kuntratt Firerob konkluż fil-kuntest tas-Seba’ Programm Qafas għal azzjonijiet ta’ riċerka, ta’ żvilupp teknoloġiku u ta’ dimostrazzjoni (2007-2013) - Spejjeż eliġibbli - Talba għar-rimbors tal-ammonti mħallsa lir-rikorrenti - Delega ta’ poteri - Ammissibbiltà - Eżerċizzju abbużiv ta’ drittijiet kuntrattwali - Aspettattivi leġittimi - Proporzjonalità”))
   (2017/C 078/26)
   Lingwa tal-kawża: il-Grieg
   
      Partijiet
   
   
      Rikorrenti: Diktyo Amyntikon Viomichanion Net AEVE (Kaisariani, il-Greċja) (rappreżentanti: K. Damis u E. Chrysochoïdou, avukati)
   
      Konvenuta: Il-Kummissjoni Ewropea (rappreżentanti: R. Lyal, M. Konstantinidis u A. Kyratsou, aġenti)
   
      Suġġett
   
   Talba abbażi tal-Artikolu 272 TFUE u intiża, minn naħa, biex il-Qorti Ġenerali tikkonstata li l-Kummissjoni kisret l-obbligi kuntrattwali tagħha meta ħarġet in-nota ta’ debitu Nru 3241409008, tal-25 ta’ Lulju 2014, u li l-ispejjeż iddikjarati mir-rikorrenti fil-kuntest tal-kuntratt FP7-SME-2007-222303, dwar it-twettiq tal-proġett “FIREROB – Autonomous Fire-Fighting Robotic Vehicle”, huma eliġibbli u, min-naħa l-oħra, biex il-Kummissjoni tiġi kkundannata toħroġ nota ta’ kreditu f’ammont ta’ EUR 64 574,73.
   
      Dispożittiv
   
   
               1)
            
            
               L-eċċezzjoni ta’ inammissibbiltà hija miċħuda.
            
         
               2)
            
            
               Ma hemmx iktar lok li tingħata deċiżjoni dwar dan ir-rikors sa fejn dan jikkonċerna talba għal rimbors għal ammont li jeċċedi EUR 37 247,05, flimkien mal-interessi mid-9 ta’ Settembru 2014.
            
         
               3)
            
            
               Il-Kummissjoni Ewropea kisret l-obbligi tagħha li jirriżultaw mill-kuntratt FP7-SME-2007-222303, dwar it-twettiq tal-proġett “FIREROB – Autonomous Fire-Fighting Robotic Vehicle”, meta talbet lil Diktyo Amyntikon Viomichanion Net AEVE tirrimborsalha ammont li jeċċedi EUR 9 007, flimkien mal-interessi mid-9 ta’ Settembru 2014.
            
         
               4)
            
            
               Ir-rikors huwa miċħud għall-bqija.
            
         
               5)
            
            
               Il-Kummissjoni għandha tbati tliet kwarti mill-ispejjeż tagħha stess kif ukoll tliet kwarti minn dawk esposti minn Diktyo Amyntikon Viomichanion Net, inklużi dawk relatati mal-proċeduri għal miżuri provviżorji.
            
         
               6)
            
            
               Diktyo Amyntikon Viomichanion Net għandha tbati kwart mill-ispejjeż tagħha kif ukoll kwart minn dawk tal-Kummissjoni, inklużi dawk relatati mal-proċeduri għal miżuri provviżorji.
            
         
      (1)  ĠU C 448, 15.12.2014.